کاروان سەباح وەڕیەوبەر گشتی سامانەیل ئاوی لە کۆنگرەیگ رووژنامەوانی ئاژانس شەفەق نیوز ئامادەی بوی وت: پڕۆژەی بیناکردن گوڵەمەیل هاوکاری لە هەرێم کوردستان، ئاوایەیل کەێدە ئامان، ک خەڵک ئاوایەیل لەلی سوود بگرن و وە هاوکاری ریخریاگ (یونیسێف) جیوەجی کریەێد.
سەباح وتیش: ئی پڕۆژە دەسمیەتی لە کەمەوکردن کاریگەریەیل نەرێنی هشکەساڵی دەێد، و پاڵپشتییگ ئەرا کەرت کشاوەرزی و گەشتوگوزاری کەێد، ئەوەیش وە بیناکردن ئی بەنداوەیلە لەبان جووەیل لافاو واران، ک هەمیش دەسمیەتی لە نواگیری رخ لافاوەیل دەێد.
دیاری کرد ک ئی پڕۆژە گرنگە و کاریگەرە، و شیوەیگ لە هاوکاری ناوبەین حکومەت و خەڵک ئاوایەیل دروس کەێد، وتیش: ئیرنگە ١٢٠ گوڵەم هاوکاری لە هەرێم کوردستان هەس، ک ٤١ لەلیان تەنیا لەی ساڵە بینا کریان.
